
తెలంగాణ ప్రభుత్వం వైభవంగా డిసెంబర్ 15 నుండి 19 వరకు ప్రపంచ తెలుగు మహాసభలు నిర్వహిస్తున్నది. ఈ మహాసభల వల్ల భాషా సాహిత్య, సంస్కృతులకు ఒరిగేదైమైనా ఉందా? అని ప్రజల మనసుల్లో తొలుస్తున్న ప్రశ్న. ఇటువంటి సందర్భంలో నేడు సాయంత్రం 4 గంటలకు హైదరాబాద్, బాగ్లింగంపల్లిలోని సుందరయ్య విజ్ఞాన కేంద్రంలో ప్రజా ఆకాంక్షలను ప్రతిబింబించే ‘చాటింపు’ ప్రత్యామ్నాయ భావప్రకటన ఐక్యవేదిక తరపున ‘ఈ వేల ఎందుకీ మహాసభలు?’ వ్యాస సంకలనం ఆవిష్కరణ సభ, చాటింపు ప్రత్యామ్నాయ భావ ప్రకటన ఐక్యవేదిక ప్రారంభ సభ జరుగుతాయి.సమిష్టి కృషి ఈనాటి అవసరం. భావసారూప్యత గల వామపక్ష, ప్రగతిశీల పార్టీలు, నిర్మాణాలు, సంఘాలు, సంస్థలు, రచయితల మధ్య బంధం పెరగవలసిన తరుణం, ఎవరికి వారే అన్న ఆలోచనని ప్రజలు ఇష్టపడడం లేదు. నిర్మాణాల దూరం ప్రజా సమూహాల మధ్య దూరంగా మారింది. వారిని మనం ఐక్యం కాకుండా చేస్తున్నామా అని కూడా ఆలోచించాలి. రాజ్యం చేపట్టిన ప్రజావ్యతిరేక విధానాలు నానాటికి పెరిగిపోతున్న సందర్భంలో ఒంటరిగా కాదు, కలసికట్టుగా పనిచేయాల్సి ఉంది. ప్రజలూ అదే కోరుకుంటున్నారు. వారి అభిమతాన్ని గుర్తించవలసి వుంది. అశేష ప్రజలకు ఒక ప్రత్యామ్నాయ ఐక్య ఆలోచన కలిగించడం. ప్రజాశక్తుల మధ్య దూరాలు తగ్గించడం సాధ్యం అవుతుందన్న హామీ ఇవ్వడం అవసరం. ఇదీ ‘చాటింపు’ లక్ష్యం. ఈ ప్రయత్నంలో కలిసివచ్చేవారికి ఆహ్వానం.- ప్రొ. ఎ. వినాయక్ రెడ్డికన్వీనర్, ‘చాటింపు’

telamgaana prabhutvam vaibhavangaa dissember 15 nundi 19 varaku prapancha telugu mahasabhalu nirvahistunnadi. ee mahasabhala valla bhasha saahitya, samskrutulaku origedaimainaa undaa? ani prajala manasullo tolustunna prasna. ituvanti sandarbhamlo nedu saayantram 4 gantalaku hyderabad, baglingampalliloni sundarayya vignaana kendramlo praja aakaankshalanu pratibimbimche ‘chaatimpu’ pratyaamnaaya bhavaprakatana aikyavedika tarapuna ‘ee vela endukee mahasabhalu?’ vyaasa sankalanam aavishkarana sabha, chaatimpu pratyaamnaaya bhaava prakatana aikyavedika praarambha sabha jarugutaayi.samishti krushi eenaati avasaram. bhaavasaaruupyata gala vamapaksha, pragatiseela paarteelu, nirmaanaalu, sanghaalu, samsthalu, rachayitala madhya bandham peragavalasina tarunam, evariki vaare anna aalochanani prajalu ishtapadadam ledu. nirmaanaala dooram praja samuuhaala madhya dooramgaa maarindi. vaarini manam aikyam kakunda chestunnama ani kuudaa aalochinchaali. rajyam chepattina prajaavyatireka vidhaanaalu naanaatiki perigipotunna sandarbhamlo ontarigaa kaadu, kalasikattugaa panicheyalsi undi. prajaluu adhe korukuntunnaru. vaari abhimataanni gurtinchavalasi vundi. ashesha prajalaku oka pratyaamnaaya aikya aalochana kaliginchadam. prajaasaktula madhya dooraalu tagginchadam saadhyam avutundanna haami ivvadam avasaram. idhee ‘chaatimpu’ lakshyam. ee prayatnamlo kalisivachevaariki aahvaanam.- pro. e. vinayak reddicanveenar, ‘chaatimpu’